ঢাকা, ২৭ জুন (শীর্ষ নিউজ ডটকম): বাংলাদেশের ওয়ার্কার্স পার্টির সভাপতি রাশেদ খান মেনন এমপি বলেছেন, দেশ থেকে তেল গ্যাস খনিজ সম্পদ রফতানি করা যাবেনা। তেল গ্যাস খনিজ সম্পদ রফতানী নিষিদ্ধের ওপর সংসদে দাখিলকৃত বিল পাসের দাবিতে বাংলাদেশের ওয়ার্কার্স পার্টি আয়োজিত গোল টেবিল বৈঠকে সভাপতির বক্তব্যে তিনি এ আহ্বান জানান।  আজ সোমবার দুপুরে ঢাকা রিপোর্টার্স ইউনিটি মিলনায়তনে  আয়োজিত বৈঠকে আলোচক ছিলেন জাসদ সভাপতি হাসানুল হক ইনু এমপি, প্রফেসর নজরুর ইসলাম, ওয়ার্কার্স পার্টির সাধারণ সম্পাদক বিমল বিশ্বাস, সাংবাদিক গোলাম মর্তুজা প্রমুখ।  রাশেদ খান মেনন বলেন, ৫০০ মিলিয়ন ঘনফুট গ্যাস ঘাটতি থাকা অবস্থায় রফতানির কথা ভাবাই আত্মঘাতী। অস্বচ্ছতা দূর করতে তিনি জাতীয় সংসদে খোলামেলা আলোচনার জন্য সরকারি দলের প্রতি আহ্বান জানান। খনিজ সম্পদ রফতানী নিষিদ্ধ করার লক্ষ্যে জাতীয় সংসদে দাখিলকৃত তার বিলটি পাসের ব্যাপারে সরকারি দলের সহযোগিতা চেয়েছেন তিনি।  (শীর্ষ নিউজ ডটকম /এমএইচ/ বিএইচ/এএইচ/১:৩০ ঘ.)